
Latvijas Republika
Jelgavas valstspilsētas pašvaldība 

Reģ.Nr. 40900039904, Lielā iela 11, Jelgava, LV-3001, tālrunis: 63005531, 63005538, e-pasts: pasts@jelgava.lv

Ieinteresētajiem piegādātājiem
Iepirkuma komisija izskatīja no ieinteresētajiem piegādātājiem 28.05.2026. saņemtos jautājumus par atklāta konkursa “Ķermeņa kameru piegāde Jelgavas pašvaldības policijas vajadzībām”, identifikācijas Nr. JVP 2026/50/AK, prasībām un sniedz šādas atbildes:
1.jautājums:
Izpētot tirgū pieejamos risinājumus un izvērtējot iespēju piedāvāt pasūtītājam kvalitatīvu un tehniski atbilstošu preci, lūdzam paplašināt tehniskās specifikācijas prasības attiecībā uz preces izmēru.
Tehniskās specifikācijas 2. punktā ir noteikts: “Izmērs - Ne lielāks par 100 × 70 × 30 mm”
Lūdzam izteikt šo punktu šādā redakcijā: “Izmērs - Ne lielāks par 100 × 70 × 30 mm, ar pieļaujamo toleranci 1%”. 
Vēršam uzmanību, ka tirgū ir pieejami vairāki specifikācijai atbilstoši līdzvērtīgi vai labāki risinājumi, kuru viens no izmēriem minimāli atšķiras, piemēram, par 1 mm, neietekmējot preces funkcionalitāti, lietošanu vai kvalitāti.
Lai nodrošinātu plašāku konkurenci un dotu iespēju iesniegt saimnieciski izdevīgākus piedāvājumus, lūdzam izvērtēt iespēju grozīt tehniskās specifikācijas 2. punktu.
Lūdzam apstiprināt, vai pasūtītājs piekrīt attiecīgi precizēt tehniskās specifikācijas prasību, lai netiktu nepamatoti ierobežota pretendentu konkurence un būtu iespējams piedāvāt tirgū pieejamus līdzvērtīgus risinājumus.
Pateicamies par izskatīšanu un ceram uz pozitīvu lēmumu.
Atbilde:
Iepirkumu komisija ir veikusi grozījumus iepirkuma dokumentācijā, skatīt iepirkuma nolikuma 3.pielikumu “Tehniskā specifikācija / Tehniskais piedāvājums” (3_pielikums_TS_TP_ar_grozijumiem_03062026).

2.jautājums:
Vai pareizi saprotam, ka finanšu piedāvājumā jānorāda cenas par kameru, dokstaciju un video
pārvaldības programmatūru, taču nav paredzēta atsevišķa aile licencēšanas vai programmatūras
uzturēšanas (piemēram, cloud abonēšanas) izmaksām?
Ņemot vērā, ka vairumā body kameru risinājumu video pārvaldības sistēma tiek nodrošināta kā
abonēšanas vai licencēšanas pakalpojums ar ikgadēju maksu par vienu kameru, lūdzam precizēt, vai šīs izmaksas jāiekļauj finanšu piedāvājumā 2 gadu garantijas periodam, lai nodrošinātu pilnvērtīgu sistēmas darbību visā garantijas laikā.
Pēc 2 gadu garantijas perioda būs iespējams pagarināt licencēšanu (programmatūras un/vai
mākoņpakalpojuma izmantošanu) par atsevišķu samaksu.
Atbilde:

Atklāta konkursa nolikuma 3.pielikuma “Tehniskā specifikācija / Tehniskais piedāvājums” 1.pozīcijā “Komlpektācija” ir minēts “video ierakstu pārvaldības programmatūra”. Pretendentam jāpiedāvā bez papildus maksas video ierakstu pārvaldības programmatūras licence un tās uzturēšana vismaz 2 gadu periodā. Iepirkumā piedāvājumā ir jāiekļauj visas programmatūras sākotnējās izmaksas.

